title: Sesayut
text: Sesayut PASUPATI madasar antuk dulang, duwurnyané susunin antuk aled sesayut, duwurnyané dagingin tumpeng barak 1, maulam siap biying mapanggang, daksina 1, jinah 225, rumbah gile/lawar getih matah alimas, calon lebeng asibak 10 besik, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, sami eteh-eteh nyané malakar antuk don andong bang. Sesayut puniki kaangen ri kala Tumpek Landep, ka-atur ring Ida Sang Hyang Pasupati.